

**Písomný výstup pedagogického klubu**

|  |  |
| --- | --- |
| 1. Prioritná os | Vzdelávanie |
| 1. Špecifický cieľ | 1.2.1 Zvýšiť kvalitu odborného vzdelávania a prípravy reflektujúc potreby trhu práce |
| 1. Prijímateľ | Súkromná stredná odborná škola -ELBA, Smetanova 2, Prešov |
| 1. Názov projektu | Vzdelávanie 4.0 – prepojenie teórie s praxou |
| 1. Kód projektu ITMS2014+ | 312011ADL9 |
| 1. Názov pedagogického klubu | Pedagogický klub „podnikavý človek“ – aktívny občan, prierezové témy. |
| 1. Meno koordinátora pedagogického klubu | Ing. Valéria Jurčová |
| 1. Školský polrok | 01.09.2021-31.01.2022 |
| 1. Odkaz na webové sídlo zverejnenia písomného výstupu | https://ssoselba.edupage.org/a/vystupy |

10.

|  |
| --- |
| **Úvod**  Pedagogický klub „podnikavý človek“-aktívny občan, prierezové témy je vytvorený pedagogickými a odbornými zamestnancami školy.  Klub bude fungovať počas školských rokov, od septembra 2020 do januára 2023, teda 25 mesiacov a jeho udržateľnosť vychádza z koncepcie nového modelu SOŠ, ktorého súčasťou sú „riešiteľské rady“ tímov pre vzdelávacie oblasti ISCED 3A, 3C a pre odborné vzdelávanie a prípravu.  Spôsob organizácie: stretnutia 2 krát do mesiaca. Dĺžka jedného stretnutia: 3 hodiny.  Varianta klubu: pedagogický klub s výstupmi.  Zameranie pedagogického klubu:  Výchova k podnikavosti zahŕňa všetky výučbové nástroje a metódy smerujúce k posilneniu kompetencie podnikateľských zručností a ekonomického myslenia.  Podnikavý človek aktívne hľadá príležitosti a vie ich využiť (nie zneužiť). Uplatní sa v pozícii podnikateľa, ale aj kvalitného zamestnanca, či aktívneho občana.  Zrealizované stretnutia pedagogického klubu v období 09/2021-01/2022:  september2021 – 2 stretnutia, každé v trvaní 3 hod.  október 2021 – 2 stretnutia, každé v trvaní 3 hod.  november 2021 - 2 stretnutia, každé v trvaní 3 hod.  december 2021- 2 stretnutia, každé v trvaní 3 hod.  január2022- 2 stretnutia, každé v trvaní 3 hod.  Podnikateľská kompetencia sa člení na čiastkové kompetencie: kritické myslenie, iniciatíva, proaktivita, strategické myslenie, kreatívne myslenie, plánovanie, leadership a tímová spolupráca, sebarealizácia, sebahodnotenie, flexibilita, vytrvalosť a zmysel pre zodpovednosť, ekonomická gramotnosť.  Pedagogický klub sa bude zameriavať na rozšírenie kompetenčného portfólia učiteľa o podnikateľské kompetencie (kritické myslenie, iniciatívam proaktivita, strategické myslenie, plánovanie, leadership), ekonomické myslenie a rozvoja kľúčových kompetencií pre 21storočie v súlade s požiadavkami súčasného trhu práce, ako prierezovej témy.  Cieľom realizácie aktivít pedagogického klubu je zvýšenie odborných kompetencií pedagogických zamestnancov pre ďalšie zvyšovanie úrovne podnikateľských vedomostí, ekonomického myslenia a projektových kompetencií žiakov naprieč vzdelávaním. Potreba rozšíreného kompetenčného profilu učiteľa vyplýva zo súčasných nárokov na trvalo udržateľný rozvoj kvality vzdelávania. V prípade, že učiteľ nemá kompetencie potrebné na zavedenie inovácií a trendov do vzdelávania, nemôže k týmto schopnostiam viesť (sprevádzať) žiakov.  Podnikateľské vedomostí, ekonomické myslenie a schopnosť riešiť problémové úlohy z tejto oblasti, sú dôležitými (kľúčovými) schopnosťami žiaka a  predpokladom pre ďalší úspešný osobnostný a profesijný rast žiaka, z týchto dôvodov je potrebné, aby sa pedagogickí zamestnanci pravidelne stretávali a vytvárali spoločne sieť vhodných aktivít k zvýšeniu vlastného kompetenčného profilu. Táto požiadavka je súčasťou modernej SOŠ, ktorá je súčasťou Systému duálneho vzdelávania.  Činnosti a výstupy v rámci predmetného pedagogického klubu budú následne implementované do edukácie s cieľom rozvíjať u žiakov kompetencie tak, aby vedeli komunikovať, argumentovať, používať informácie a pracovať s nimi, riešiť problémy, poznať sám seba a svoje schopnosti, spolupracovať v skupine, prezentovať sám seba, ale aj prácu v skupine, ekonomicky myslieť, tvoriť správne rozhodnutia, vytvárať podnikateľské zámery, stanovovať ukazovatele úspechu.  Ďalšími aktivitami členov pedagogického klubu, tvorbou výstupov a ich implementáciou do praxe, chceme dosiahnuť, aby žiaci prostredníctvom vlastnej organizácie práce sa naučili riadiť seba, tím (firmu), vypracovať si harmonogram svojich prác, získavať potrebné informácie, spracovať ich, vedeli si hľadať aj problémy, ktoré treba riešiť, správne ich pomenovať, utvoriť hypotézu, overiť ju a pod.  Vytvoríme didaktické materiály, ktoré budú následne efektívnym nástrojom učenia sa žiakov - prezentovať svoju prácu písomne aj verbálne s použitím informačných a komunikačných technológii a ďalšie spôsobilosti, napríklad:   * vhodným spôsobom zareagovať v rôznych kontextových situáciách, nadviazať kontakt so zákazníkom, * zostaviť základné písomnosti osobnej agendy, poznajú ich funkciu, formálnu úpravu a vedia ju aplikovať, * vytvoriť základné písomnosti osobnej agendy v elektronickej podobe, * identifikovať a popísať problém, podstatu javu, * navrhnúť postup riešenia problému a spracovať algoritmus, * získať rôzne typy informácií, zhromažďovať, triediť a selektovať ich, * na základe získaných informácií formulovať jednoduché uzávery, * na základe stanovených kritérií posúdiť rôzne riešenia a ich kvalitu, * kultivovane prezentovať svoje produkty, názory, * prijať kompromis alebo stanovisko inej strany, * poznať základy jednoduchej argumentácie a vie ich použiť na obhájenie vlastného postoja, * využívať rôzne typy prezentácií, * aplikovať vhodnú formálnu štruktúru na prezentáciu výsledkov svojho výskumu * proaktívne riadiť (zahŕňa zručnosti ako je plánovanie, organizovanie, riadenie, vedenie a poverovanie), prezentáciou predstaviť výsledky svojej práce širšej verejnosti, * chápať a rešpektovať hodnoty duševného vlastníctva.   Ďalšie činnosti, ktoré budú realizované v rámci pedagogického klubu:   * Tvorba Best Practice, * Prieskumno-analytická a tvorivá činnosť týkajúca sa výchovy a vzdelávania a vedúca k zlepšeniu a identifikácii OPS, * Výmena skúseností pri aplikácii moderných vyučovacích metód, * Výmena skúseností v oblasti medzi-predmetových vzťahov, * Tvorba inovatívnych didaktických materiálov, * Diskusné posedia a štúdium odbornej literatúry,   Identifikovanie problémov v rozvoji podnikateľských vedomosti, ekonomického myslenia a schopnosti tvoriť projekt a navrhnúť možné riešenia.  **Stručná anotácia**  Pedagogický klub „podnikavý človek“ – aktívny občan, prierezové témy sa zaoberal nasledujúcimi témami:  - tvorba a zdieľanie Best Practice – zvyšujúce úroveň podnikateľských vedomostí a ekonomického žiakov,  - problémové úlohy  -portfólio.  **Kľúčové slová**  Podnikateľské vedomosti, ekonomické myslenie, problémové vyučovanie, Best Practice, portfólio.  **Zámer a priblíženie témy písomného výstupu**  Zámerom nášho výstupu je popísať aktivity zrealizované učiteľmi, členmi pedagogického klubu na zasadnutiach pedagogického klubu „podnikavý človek“ – aktívny občan, prierezové témy.  Priblíženie témy:  Problémové vyučovanie v procese rozvoja podnikateľských zručností a zmyslu pre inovácie je spojené s tvorivým myslením, kedy žiak dokáže aplikovať teoretické poznatky do praktickej roviny. Problémové vyučovanie predstavuje taký  typ vyučovania, pri ktorom žiaci samostatne riešia teoretické alebo praktické problémy, teda žiak je viac aktívny. Na vyučovacej hodine pri problémovom vyučovaní žiaci vykonávajú rôzne samostatné práce, besedujú, diskutujú, argumentujú a komentujú. Výsledkom ich činnosti je nový poznatok, jeho objavenie a formulácia. Podstatou problémového vyučovania je vytváranie problémových situácií a sprevádzanie žiaka pri samostatnom riešení úloh. Z diagnostických a učebných metód prevláda: pozorovanie, vnímanie, porovnávanie, abstrakcia, analýza, syntéza, dokazovanie a zovšeobecňovanie. Hlavným prínosom problémového vyučovania je motivácia žiaka, rozvoj jeho tvorivosti, podnikavosti, flexibility, aktivity, samostatnosti, komunikácie, zodpovednosť za svoju prácu alebo za prácu skupiny.  Výsledky medzinárodného výskumu v oblasti „riešenie problémov“ jasne ukazujú potrebu rozvoja logického myslenia žiakov, ako aj ich schopnosť a snahu usmerňovať postupy riešenia. Úlohy, ktoré obsahovala oblasť riešenia problémov štúdie PISA nevyžadovali špecifické znalosti, boli to problémové úlohy. Kompetencia riešenia problémov podľa terminológie štúdie PISA znamená schopnosť jednotlivca cez kognitívne procesy porozumieť a vyriešiť problémové situácie, kde spôsob riešenia nie je okamžite jednoznačný. Zahŕňa aj snahu zaoberať sa s takouto situáciou s cieľom využiť potenciál jednotlivca ako tvorivého a premýšľajúceho občana. Kognitívne procesy, ktoré sa pomocou týchto úloh skúmali sú: poznávanie a porozumenie, vyjadrovanie a formulácia, plánovanie a vykonávanie, sledovanie a reflektovanie. Obzvlášť dôležitá pre tieto úlohy je schopnosť argumentácie žiaka, t. j. vysvetlenie svojho riešenia, svojej voľby. Slovenskí žiaci dosiahli v riešení problémov výkon signifikantne nižší ako priemerný výkon žiakov krajín OECD (podľa: http://www.nucem.sk/documents//27//PISA\_2012\_problem\_solving.pdft). |

|  |
| --- |
| **Jadro:**  **Popis témy/problém**  Implementácia podnikateľských zručností a zmyslu pre inovácie do vzdelávacieho systému smeruje k podpore tvorivosti a kreativity ako  dôležitej súčasti komplexného rozvoja žiaka. To, že sa žiaci zaoberajú princípmi podnikania vrátane kultúry a etiky podnikania, hrá dôležitú úlohu vo vzdelávaní a vytvára predpoklady na zvyšovanie zamestnanosti, rozvoj podnikateľského sektora a posilňovanie hospodárskeho potenciálu a konkurencieschopnosti ekonomiky v globalizovanom svete.  Podnikateľské kompetencie patria v  znalostnej ekonomike medzi kľúčové kompetencie potrebné pre trh práce, a preto považujeme túto tému dôležitú a rozvíjanú činnosťou pedagogického klubu. |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Záver:**  **Zhrnutia a odporúčania pre činnosť pedagogických zamestnancov**  Počas zasadnutí pedagogického klubu sme sa zaoberali vyššie uvedenými témami podľa plánu činností. Nosnou témou bolo problémové vyučovanie – ako nástroj aktivizácie žiaka na vyučovaní.  Metódy problémového vyučovania sú napríklad: sokratovská metóda, metóda kladenia otázok, písomné práce, eseje, prípadová štúdia, inscenačná metóda, -stratégia myslenia a učenia EUR. Problémové vyučovanie obsahuje aj vyučovacie metódy na rozvoj tvorivého myslenia. Tieto metódy pomáhajú žiakom rozvíjať jednotlivé tvorivé schopnosti, ako sú fluencia, flexibilita, originalita, senzitivita, redefinícia, elaborácia. Sú to napríklad metódy: DITOR, TRIZ, Stratégia podnetných otázok, Metóda zoznamu kontrolných otázok, IDEALS, Quickstorming , Brainstorming.  Prinášame ukážky z činností:  Best Practis  Didaktická hra- investuj    Pod každým políčkom sa nachádza problémová úloha, žiak si vyberá náročnosť a v prípade správnej odpovede si pripisuje body, v prípade nesprávnej stráca body.  Uvedená didaktická hra si vyžaduje aktívnu práca všetkých žiakov v triede, ktorej zámerom je naplnenie edukačných cieľov vyučovania v pre žiakov motivačnom a pozitívne pôsobiacom prostredí.  Počas zasadnutia sme si pripravovali otázky pod jednotlivé políčka, ako napríklad: charakterizuj komerčnú poisťovňu, vymenuj 2 základné podmienky získania hypotekárneho úveru, popíš obsah pojmu podnik, a pod.  Best Practice  Hry, ktoré sú dostupné online, nie je potrebná inštalácia ani registrácia. Veľmi dobrú skúsenosť mám s týmito aktivitami:  Hook: táto hra rozvíja logické myslenie žiaka, pretože vyžaduje plánovať si postupnosť krokov. Prechádzame postupne od veľmi jednoduchých k zložitejším úlohám. Hra je nenáročná na čas a pôsobí motivačne. Zaraďujem ju do evokačnej fázy vyučovacej hodiny, napríklad v rámci výučby tematickej oblasti logika, dôvodenie, dôkazy.  - Connect Me factory: v tejto hre je potrebné vytvárať uzavreté obvody. Patrí medzi hry, ktoré rozvíjajú myslenie v súvislostiach. Zaradila som danú aktivitu do evokačnej fázy vyučovacej hodiny v rámci tematickej oblasti logika, dôvodenie, dôkazy.  Časová dotácia: 8 minút.  Na stránke Coolmath nájdeme veľké množstvo hier, ktoré sú členené do kategórii:   * strategické, * pamäťové, * logické, * zemepisné, * bádateľské.   Tieto hry predstavujú zaujímavý motivačný doplnok výučby.  OPS – pracovný list  **Dokončite vety:**   1. Medzi výrobné faktory nepatrí... 2. Podnikanie je... . 3. Trh je miesto, kde sa stretáva... 4. Vysoko organizovaná forma trhu sa nazýva...   Uveďte:   1. **dva výrobné podniky:.............................................................................................** 2. **dva podniky, ktoré poskytujú služby: ......................................................................**   **Vyber správnu odpoveď:**   1. **Personalista sa zaoberá:** 2. riadením podniku 3. nákupom materiálu, strojov 4. kontrolou kvality výrobkov 5. prijímaním nových zamestnancov 6. **miestny trh - je trh:** 7. - kde sa predáva a kupuje sa jediný druh tovaru, 8. - všetkých tovarov a služieb 9. – s vysoko špecializovaným tovarom.   OPS - analýza  Urobte zoznam problémov – prípadov, ktoré by si vyžadovali lepšie riešenie, postrehov o zaujímavých riešeniach z filmov, médií, z cestovania v zahraničí.  Zapíšte ich na tabuľu.  Pustite uzdu fantázii a snažte sa na základe uvedených podnetov vymyslieť riešenia. V prvom momente by mali byť čo najkreatívnejšie, bez ohľadu na to, ako by sa dali reálne podnikateľsky uchopiť. Môžete využiť aj brainstorming v skupine.  Spoločne alebo v  skupinách diskutujte o  nápadoch, hodnoťte ich z  viacerých uhlov pohľadu, podrobte ich kritike a zaznamenajte si k nim dôležité postrehy (alternatívy, plusy, mínusy). Napokon ich roztrieďte na reálne, budúce a nereálne.   |  |  |  |  | | --- | --- | --- | --- | | Problém | Návrh riešenia | Klady a zápory | Uplatniteľnosť v praxi | |  |  |  |  |   Navrhnite produkt  Určte spotrebu materiálu.  Popíšte výrobné náklady, do ktorých zahrniete aj cenu práce  Stanovte cenu výrobku.  Opíšte využitie produktu v bežnom živote.  Vyberte cieľovú skupinu, pre ktorú bude výrobok určený.  Opíšte tri výrobky, ktoré sú pre produkt, ktorý ste navrhli, možnou konkurenciou.  Opíšte, akým spôsobom budete produkt reklamovať.  Zvoľte spôsob marketingu.  Navrhnite reklamný slogan.  Navrhnite tím a jednotlivé pozície v tíme.  Popíšte podnik, v ktorom sa bude výrobok produkovať.  Vytvorte scenár reklamného videa.  V ďalšom období, v školskom roku 2021/2022 sa budeme na zasadnutiach pedagogického klubu venovať ďalším témam, ktoré majú reálny vplyv na zvýšenie podnikateľských zručností, aktivity a iniciatívy žiakov. |

|  |  |
| --- | --- |
| 1. Vypracoval (meno, priezvisko) | Ing. Valéria Jurčová |
| 1. Dátum | 31.01.2022 |
| 1. Podpis |  |
| 1. Schválil (meno, priezvisko) | Mgr. Romana Birošová MBA |
| 1. Dátum | 1.2.2022 |
| 1. Podpis |  |

**Pokyny k vyplneniu Písomného výstupu pedagogického klubu:**

Písomný výstup zahrňuje napr. osvedčenú pedagogickú prax, analýzu s odporúčaniami, správu s odporúčaniami. Vypracováva sa jeden písomný výstup za polrok.

1. V riadku Prioritná os – Vzdelávanie
2. V riadku špecifický cieľ – riadok bude vyplnený v zmysle zmluvy o poskytnutí NFP
3. V riadku Prijímateľ - uvedie sa názov prijímateľa podľa zmluvy o poskytnutí nenávratného finančného príspevku (ďalej len "zmluva o NFP")
4. V riadku Názov projektu - uvedie sa úplný názov projektu podľa zmluvy NFP, nepoužíva sa skrátený názov projektu
5. V riadku Kód projektu ITMS2014+ - uvedie sa kód projektu podľa zmluvy NFP
6. V riadku Názov pedagogického klubu (ďalej aj „klub“) – uvedie sa celý názov klubu
7. V riadku Meno koordinátora pedagogického klubu – uvedie sa celé meno a priezvisko koordinátora klubu
8. V riadku Školský polrok - výber z dvoch možnosti – vypracuje sa za každý polrok zvlášť

* september RRRR – január RRRR
* február RRRR – jún RRRR

1. V riadku Odkaz na webové sídlo zverejnenej správy – uvedie sa odkaz / link na webovú stránku, kde je písomný výstup zverejnený
2. V tabuľkách Úvod ,Jadro a Záver sa popíše výstup v požadovanej štruktúre
3. V riadku Vypracoval – uvedie sa celé meno a priezvisko osoby/osôb (členov klubu), ktorá písomný výstup vypracovala
4. V riadku Dátum – uvedie sa dátum vypracovania písomného výstupu
5. V riadku Podpis – osoba/osoby, ktorá písomný výstup vypracovala sa vlastnoručne podpíše
6. V riadku Schválil - uvedie sa celé meno a priezvisko osoby, ktorá písomný výstup schválila (koordinátor klubu/vedúci klubu učiteľov)
7. V riadku Dátum – uvedie sa dátum schválenia písomného výstupu
8. V riadku Podpis – osoba, ktorá písomný výstup schválila sa vlastnoručne podpíše.